Diari Oficial de la Generalitat Valenciana


Sumari del DOGV 3987, del 26-04-2001 (2001/2998)

Notificació de la resolució del recurs d'alçada amb el número de referència interna R-295/2000.
-----------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2998


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-295/2000. [2001/M2998]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Joaquín Mula Andreu, en nom i representació d'Alimur, SL, carrer de les Hortes, 9, 03688 Orihuela, la resolució del recurs d'alçada amb el número de referència interna R-295/2000.
  
Resolució
  
Examinat el recurs d'alçada presentat pel senyor Joaquín Mula Andreu, en nom i representació d'Alimur, SL, contra la resolució del Servei Territorial d'Alacant, en l'expedient VP-40/97 (DP-4/97).
  
Antecedents de fet
  
1. Pel cap del Servei Territorial d'Arquitectura i Habitatge d'Alacant es va dictar la Resolució amb data 25 de maig de 2000, en la qual imposava una multa coercitiva de 200.000 pessetes a la mercantil Alimur, SL, per incompliment de la Resolució del dit organisme de data 23 de juliol de 1998, segons l'article 14 de la Llei 1/1997, de 21 de febrer, de la Generalitat Valenciana, i articles 96 i 99 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Contra la dita resolució interposa recurs d'alçada en temps i forma el senyor Joaquín Mula Andreu, en nom i representació d'Alimur, SL, amb les al·legacions que consten aquest, i que es donen per reproduïdes en nom de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
3. Presenta al·legacions, el recurrent, en què sol·licita la nul·litat de la multa coercitiva, ja que entén que hi ha infracció dels articles 127 i 129 de la LRJAP i PAC perquè la potestat sancionadora de l'administració només es pot exercir per una norma amb rang de llei, que constitueix només infraccions les que així estiguen tipificades per aquest tipus de norma.
  
El recurs ha de ser desestimat ja que la multa coercitiva imposada està regulada per llei, concretament per la Llei 1/1997, de Règim Sancionador en Matèria d'Habitatge, en el seu article 14, així com els articles 96 i 99 de la Llei 30/1992, de 26 de novembre. Independentment d'això, la sanció imposada no és de caràcter sancionador sinó com a mesura coactiva per a instar al compliment de les resolucions administratives, en el present cas per no haver donat compliment, el recurrent, a la resolució del Servei Territorial d'Arquitectura i Habitatge de data 23 de juliol de 1998. Per la qual cosa procedeix la confirmació de la resolució recorreguda.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Joaquín Mula Andreu, en nom i representació d'Alimur, SL, contra la Resolució del Servei Territorial d'Arquitectura i Habitatge d'Alacant, de data 25 de maig de 2.000, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.
  
València, 15 de novembre de 2000.- El director general d'Arquitectura i Habitatge: José Mª. García Zarco.
  
Conselleria d'Obres Públiques,
  
Urbanisme i Transports